
ΝΟΜΟΣ ΥΠ' ΑΡ1Θ. 2332 

Μητρώο Αγροτών και Αγροτικών Εκμεταλλεύσεων και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομετον ακόλουθο νόμο που ψήφισε η Βουλή: 

Άρθρο 1 

Μητρώο Αγροτών και Αγροτικών Εκμεταλλεύσεων 

1. Υπό την εποπτεία του Υπουργού Γεωργίας, κα¬ 
ταρτίζεται στην έδρα κάθε νομού Μητρώο Αγροτών και 
Αγροτικών Εκμεταλλεύσεων (Μ.Α.Α.Ε.), στο οποίο εγ- 
γράφονται υποχρεωτικά όλα τα ενήλικα φυσικά πρό¬ 
σωπα, καθώς και τα νομικά πρόσωπα·, που ασκούν στην 
περιφέρεια του νομού πρωτογενή αγροτική δραστηριό¬ 
τητα σε έναν τουλάχιστον από τους κλάδους της 
αγροτικής οικονομίας (γεωργία, κτηνοτροφία, αλιεία, 
πτηνοτροφία, μελισσοκομία, σηροτροφία, δόση). 

2. Η κατάρτιση και η τήρηση του πιο πάνω Μητρώου 
ανατίθεται στις αρμόδιες κατά τόπο διευθύνσεις ή τμή¬ 
ματα του Υπουργείου Γεωργίας ή στις διευ&ινσεις ή 
τμήματα γεωργίας της νομαρχιακής αυτοδιοίκησης. 

Στις περιπτώσεις κατά τις οποίες η αγροτική δρα¬ 
στηριότητα εκτείνεται σε περισσότερους νομούς, η 
εγγραφή γίνεται στο Μητρώο είτε του νομού στον 
οποίο βρίσκεται το μεγαλύτερο μέρος της έκτασης ή 
των εγκαταστάσεων της αγροτικής εκμετάλλευσης είτε 
του νομού όπου ο φορέας αυτής έχει τη μόνιμη κατοικία 
ή την έδρα του. 

Το δικαίωμα της επιλογής ανήκει στον εγγραφόμενο. 

3. Όλα τα στοιχεία των Μητρώων των νομών συ¬ 
γκεντρώνονται στο Υπουργείο Γεωργίας, με ευθύνη της 
Διεύθυνσης Πληροφορικής αυτού, στην οποία τηρείται 
το συγκεντρωτικό Μητρώο Αγροτών και Αγροτικών 
Εκμεταλλεύσεων της Χώρας. 

4. Στο Μητρώο Αγροτών και Αγροτικών Εκμεταλλεύ¬ 
σεων εγγράφονται, ειδικότερα, όλα τα ενήλικα φυσικά 
πρόσωπα, καθώς και νομικά πρόσωπα, τα οποία είναι 
αποδεδειγμένα κύριοι ή νομείς ή μισθωτές ή κάτοχοι, 
με οποιονδήποτε νόμιμο τρόπο, πρωτογενούς αγροτικής 
εκμετάλλευσης στην περιφέρεια του νομού όπου τη¬ 
ρείται το Μητρώο. 

Εάν η αγροτική εκμετάλλευση ανήκει σε περισσότερα 


πρόσωπα από κοινού, στο Μητρώο εγγράφεται ο αρ¬ 
χηγός της εκμετάλλευσης ή το νομικό πρόσωπο που 
έχει τη διαχείριση αυτής. 

Από τα παραπάνω πρόσωπα αγρότες θεωρούνται 
μόνο όσοι πληρούν επιπλέον και τις ακόλουθες προϋ¬ 
ποθέσεις: 

α) Έχουν τη μόνιμη κατοικία ή την έδρα τους στην 
περιφέρεια όπου τηρείται το Μητρώο και 
β) ασχολούνται αποκλειστικά ή κατά κύριο επάγγελμα 
με την παραπάνω εκμετάλλευση ή απασχολούνται αυ¬ 
τοπροσώπως και επαγγελματικά σε αυτήν τουλάχιστον 
κατά το 50% του συνολικού χρόνου απασχόλησής τους 
και λαμβάνουν από την απασχόλησή τους αυτή το 50% 
τουλάχιστον του συνολικού τους εισοδήματος. 

5. Για την εφαρμογή των διατάξεων του παρόντος 
άρθρου οι παρακάτω ορισμοί έχουν αντίστοιχα την εξής 
έννοια: 

α) Πρωτογενής αγροτική δραστηριότητα: Κάθε δρα¬ 
στηριότητα που αποσκοπεί στην παραγωγή αγροτιών 
προϊόντων. 

β) Αγροτικά προϊόντα: Τα προϊόντα εδάφους, της 
κτηνοτροφίας, της αλιείας, της δασοπονίας, της θηρα¬ 
ματοπονίας και των παντός είδους εκτροφών, ως και 
τα προερχόμενα από το πρώτο στάδιο επεξεργασίας 
ή μεταποίησης αυτών. 

γ) Αγροτική εκμετάλλευση: Η μονάδα παραγωγής 
προς πώληση αγροτικών προϊόντων, όπως αυτά ορί¬ 
ζονται στην προηγούμενη περίπτωση, με ενιαία διοίκηση 
και διαχείριση. Στις δραστηριότητες της γεωργικής εκ¬ 
μετάλλευσης περιλαμβάνεται παράλληλα με την παρα¬ 
γωγή των προϊόντων και η αποθήκευση, τυποποίηση, 
συσκευασία, εν γένει τοποθέτηση μέχρι του σταδίου 
της χονδρικής πώλησης, αποκλειστικά των προϊόντων 
που παράγει η ίδια γεωργική εκμετάλλευση, καθώς και 
η πρώτη χωρική μεταποίησή τους. 

δ) Αρχηγός αγροτικής εκμετάλλευσης: Το φυσικά 
πρόσωπο με πλήρη δικαιοπρακτική ικανότητα, το οποίο 
είναι οικονομικά υπεύθυνο για την αγροτική εκμετάλ¬ 
λευση και συμμετέχει στην κανονική λειτουργία της. 

ε) Μικτές αγροτικές εκμεταλλεύσεις: Τα νομικά πρό¬ 
σωπα τα οποία, εκτός από τον πρωτογενή αγροτικό 
τομέα, δραστηριοποιούνται και σε άλλους τομείς. 

6. Το Μητρώο Αγροτών και Αγροτικών Εκμεταλλεύ¬ 
σεων περιλαμβάνει ιδίως: α) Το φορέα (φυσικό ή νομικό 
πρόσωπο) κάθε εκμετάλλευσης, την ιδιοκτησιακή ή άλλη 
σχέση (επικαρπία, μίσθωση, κ.λπ.) που· τον συνδέει με 

αυτή, τον αρχηγό της εκμετάλλευσης και τη νομική 
μορφή αυτής (ατομική, εταιρική, συνεταιριστική, κ.λπ.). 
β) τη θέση, την έκταση και τα όρια της εκμετάλλευσης, 
γ) τη μορφή, τον κλάδο και το είδος της εκμετάλλευσης, 
δ) πλήρη περιγραφή των κπριακών, μηχανολογικών, 
αρδευτικών, κ.λπ. εγκαταστάσεεων και του μηχανολο¬ 
γικού εξοπλισμού αυτών, ε) πλήρη επίσης περιγραφή 
των γεωργικών ή άλλων μηχανημάτων κάθε εκμετάλ¬ 
λευσης, των μεταφορικών μέσων, σκαφών, συστημάτων 
μηχανοργάνωσης, κ.λπ., στ) το ανθρώπινο δυναμικό, 
αυτοαπασχολούμενο ή ετεροαπασχολούμενο, κατ ειδι¬ 
κότητα, φύλο, ηλικία, γνώσεις και είδος απασχόλησης, 
ζ) το φυτικό και ζωικό ή άλλο κεφάλαιο της εκμετάλ¬ 
λευσης, προσδιορισμένο κατά ποσό και αριθμό, είδος, 
ποικιλία κ.λπ.. 

7. Με τη δημοσίευση του νόμου αυτού, αρχίζει στις 
αρμόδιες υπηρεσίες, που αναφέρονται στην παράγραφο 
2 του παρόντος άρθρου, η διαδικασία τήρησης του 
Μητρώου Αγροτών και Αγροηκών Εκμεταλλεύσεων κάθε 
νομού. 

Η σύνταξη αυτού θα γίνει μηχανογραφικά και θα 
τηρείται ονομαστικά κατά φορέα ή αρχηγό της εκμε¬ 
τάλλευσης και κατά κλάδο, είδος, κατηγορία, αντικείμενο 
κ.λπ. αυτής. 

Τα υφιστάμενα κατά τη δημοσίευση αυτού του νόμου 
Μητρώα επί μέρους κλάδων ή καλλιεργειών, εφόσον 
δεν επιβάλλεται η χωριστή τήρησή τους από κανονι¬ 
σμούς της Ευρωπαϊκής Ενωσης ή από τις ανάγκες 
εφαρμογής αυτών, μπορεί να εντάσσονται στο Μητρώο 
Αγροτών και Αγροτικών Εκμεταλλεύσεων και να διέ- 
πονται στο εξής από τις διατάξεις του παρόντος με 
απόφαση του Υπουργού Γεωργίας 

8 Για τη σύνταξη του Μητρώου Αγροτών και Αγρο¬ 
τικών Εκμεταλλεύσεων του παρόντος άρθρου τα πρό¬ 
σωπα που αναφέρονται στην παράγραφο 4 συμπληρώ¬ 
νουν και υποβάλλουν στις κατά τόπους διευθύνσεις ή 
τμήματα του Υπουργείου Γεωργίας ή της νομαρχιακής 
αυτοδιοίκησης μηχανογραφικά έντυπα, τα οποία απο- 
στέλλονται η χορηγούνται δωρεάν στους ενδιαφερό¬ 
μενοι^ από τις εν λόγω υπηρεσίες, 

Τα έντυπα αυτά επέχουν θέση υπεύθυνων δηλώσεων 
του ν. 1599/1985 και επισύρουν τις συνέπειες αυτού 
σε περίπτωση ψευδούς ή ανακριβούς συμπλήρωσής 
τους. Επιπρόσθετα, η παράλειψη ή η ανακριβής συ¬ 
μπλήρωση και υποβολή αυτών επιφέρει έκπτωση από 
όλα τα ευεργετήματα, που παρέχουν στους αγρότες ή 
τις αγροτικές εκμεταλλεύσεις ειδικές διατάξεις. 

Η εκπρόθεσμη συμπλήρωση και υποβολή τους αίρει 
ης συνέπειες, αλλά μόνο για το μέλλον, εκτός εάν 
αυτή οφείλεται σε λόγους ανώτερης βίας ή ανυπέρ¬ 
βλητου κωλύματος, οπότε επιτρέπεται η άρση των 
συνεπειών αυτών και για το παρελθόν, εφόσον από τη 
φύση τους και γενικά από τις περιστάσεις είναι δυνατή 
μια τέτοια ρύθμιση. 

9. Οι διευθύνσεις ή τμήματα του .Υπουργείου Γεωργίας 
ή των νομαρχιακών αυτοδιοικήσεων, μετά τη συγκέ¬ 
ντρωση των μηχανογραφικών εντύπων της προηγού¬ 
μενης παραγράφου, προβαίνουν σε συνοπτικό έλεγχο 
και ταξινόμηση αυτών κατά κλάδους και στη συνέχεια 
τα αποστέλλουν τμηματικά στο μηχανογραφικό κέντρο 
που θα έχει οριστεί, για την εισαγωγή των στοιχείων 
στον ηλεκτρονικό υπολογιστή και την εκτύπωση, κατά 
νομό, του Μητρώου Αγροτών και Αγροτικών Εκμεταλ¬ 
λεύσεων. 


10. Το έργο της εισαγωγής των στοιχείων στον 
ηλεκτρονικό υπολογιστή και της εκτύπωσης του Μη¬ 
τρώου Αγροτών και Αγροτικών Εκμεταλλεύσεων ανα¬ 
τίθεται, κατά παρέκκλιση των κειμένων διατάξεων με 
κοινή απόφαση των Υπουργών Προεδρίας, Οικονομικών 
και Γεωργίας. 

11. Με απόφαση του Υ πουργού Γ εωργίας καθορίζονται 
οι λεπτομέρειες εφαρμογής του παρόντος άρθρου και 
ιδίως: α) Ο τύπος και τα στοιχεία που θα αναφέρονται 
στο μηχανογραφικό έντυπο της παραγράφου 8, β) η 
διαδικασία και οι προθεσμίες για τη διάθεση, συμπλή¬ 
ρωσή. υποβολή και έλεγχο των παραπάνω εντύπων, 
την εισαγωγή των στοιχείων αυτών στον υπολογιστή 
και την εκτύπωση του Μ.Α.Α.Ε., γ) τα όργανα και η 
διαδικασία επίλυσης των τυχόν αμφισβητήσεων που θα 
προκύψουν, δ) η διαδικασία κατάρτισης, τήρησης, ενη¬ 
μέρωσης και διόρθωσης του Μητρώου Αγροτών και 
Αγροτικών Εκμεταλλεύσεων και της έκδοσης των σχε¬ 
τικών πιστοποιητικών και κάθε άλλη αναγκαία λεπτο¬ 
μέρεια. 

12. Με κοινή απόφαση των Υπουργών Οικονομικών 
και Γεωργίας δημιουργείται ειδικός λογαριασμός στην 
Τράπεζα της Ελλάδος υπέρ του Κεντρικού Ταμείου 
Γεωργίας, Κτηνοτροφίας και Δασών, στον οποίο κατα¬ 
τίθενται τα ειδικά παράβολα για τα δικαιώματα εγγραφής 
στο Μητρώο Αγροτών και Αγροτικών Εκμεταλλεύσεων 
και έκδοσης των σχετικών πιστοποιητικών, το ύψος των 
οποίων καθορίζεται με την ίδια απόφαση. Τα ποσά του 
λογαριασμού αυτού διατίθενται για την κάλυψη των 
δαπανών κατάρτισης και τήρησης του Μ.Α.Α.Ε με κοινές 
αποφάσεις των Υπουργών Οικονομικών και Γεωργίας. 

13. Με τη σύσταση οριστικού φορέα τήρησης του 
Μητρώου Αγροτών και Αγροτικών Εκμεταλλεύσεων, με- 
ταφέρεται σε αυτόν το σύνολο των στοιχείων που θα 
έχουν συγκεντρωθεί στο μεταξύ και θα τηρούνται σύμ¬ 
φωνα με τις διατάξεις του παρόντος. 

Άρθρο 2 

Τροποποίηση του ν. 1474/1984 

1. Το άρθρο 8 του ν. 1474/1984 (ΦΕΚ 128 Α') τροπο¬ 
ποιείται ως εξής: 

α. Μετά το δεύτερο εδάφιο της παραγράφου 3 προ¬ 
στίθεται τρίτο νέο εδάφιο, το κείμενο του οποίου έχει 
ως εξής. 

Έάν μετά την κατανομή των αξιωμάτων παραμένει 
κλάδος ή κλάδοι χωρίς αξιώματα, επειδή το μέλος ή 
τα μέλη των κλάδων αυτών δεν τα αποδέχτηκαν, τότε 
τα αξιώματα αυτά κατανέμονται μεταξύ των άλλων 
κλάδων με ψηφοφορία και χωρίς περιορισμό/ 

β. Μετά την παρ 8 προστίθενται παράγραφοι 9 έως 
14, το κείμενο των οποίων έχει ως εξής: 

'9. Το Διοικητικό Συμβούλιο μπορεί να συγκροτεί 
επιστημονικές επιτροπές και ομάδες εργασίας του 
ΓΕΩΤ Ε.Ε. για την εξέταση ειδικών θεμάτων ή για την 
εκτέλεση επιστημονικού έργου, στις οποίες μπορεί να 
συμμετέχουν μέλη του Διοικητικού Συμβουλίου, μέλη 
των Διοικουσών Επιτροπών και των πενταμελών επι¬ 
τροπών κλάδων των περιφερειακών παραρτημάτων, ε¬ 
πιστήμονες μέλη του ΓΕΩΤ.Ε.Ε. ή επιστήμονες άλλων 
ειδικοτήτων που δεν είναι μέλη του ΓΕΩΤ.Ε.Ε.. 

Στους επιστήμονες μέλη του ΓΕΩΤ.Ε.Ε. και στους 
επιστήμονες άλλων ειδικοτήτων που δεν είναι μέλη του 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΟΤΟ) 


5445 


ΓΕΩΤ.Ε.Ε καταβάλλεται αμοιβή. Τα μέλη του Διοικητικού 


διεθνείς οργανισμούς. Η διαχείριση των εταιρικών υ¬ 
ποθέσεων των εταιοειών αυτών ασκείται πάντοτε από 


Συμβουλίου, των Διοικουσών Επίτροπων και των πε¬ 
νταμελών επιτροπών δεν αμείβονται. Το έργο των 
επιστημονικών επιτροπών ή ομάδων εργασίας κατευ- 
θύνεται από το Διοικητικό Συμβούλιο ή από τις Διοι¬ 
κούσες Επιτροπές των περιφερειακών παραρτημάτων 
και εφόσον συντρέχει λόγος από τις συγγενέστερες, 
ως προς το αντικείμενό τους, πενταμελείς επιτροπές 
κλάδων. 

10. Στα περιφερειακά παραρτήματα μπορεί να συ-, 
γκροτούνται επιστημονικές επιτροπές και ομάδες ερ¬ 
γασίας για την εξέταση τοπικής σημασίας θεμάτων. Για 
τη συμμετοχή σ' αυτές, την αμοιβή των μελών και την 
κατεύθυνση του έργου τους εφαρμόζονται ανάλογα τα 
όσα ορίζονται στην προηγούμενη παράγραφο. 

11. Το αντικείμενο των επιστημονικών επιτροπών και 
ομάδων εργασίας των παραγράφων 9 και 10 του πα¬ 
ρόντος άρθρου καθορίζεται από το Διοικητικό Συμβούλιο, 
προκειμένου δε για τις επιστημονικές επιτροπές και 
ομάδες εργασίας των περιφερειακών παραρτημάτων 
μετά από εισήγηση της Διοικούσας Επιτροπής του 
οικείου περιφερειακού παραρτήματος. Η σύσταση και 
συγκράτηση των εν λόγω επιστημονικών επιτροπών και 
ομάδων εργασίας ενεργείτοι με αιτιολογημένη απόφαση 
του Διοικητικού Συμβουλίου του ΓΕΩΤ.Ε.Ε., η οποία 
προκειμένου για τη σύσταση και συγκρότηση επιστη¬ 
μονικών επιτροπών και ομάδων εργασίας των περιφε¬ 
ρειακών παραρτημάτων, λαμβάνεται μετά από εισήγηση 
της Διοικούσας Επιτροπής του οικείου περιφερειακού 
παραρτήματος. 

12. Οι εισηγήσεις και γνωμοδοτήσεις των επιστημο¬ 
νικών επιτροπών κοι ομάδων εργασίας των παραγράφων 
9 και 10 του παρόντος άρθρου υποβάλλονται κατά 
περίπτωση στα αρμόδια όργανα του ΓΕΩΤ.Ε.Ε. (Διοι¬ 
κητικό Συμβούλιο ή Διοικούσα Επιτροπή του περιφε¬ 
ρειακού παραρτήματος). Το Διοικητικό Συμβούλιο του 
ΓΕΩΤ.Ε.Ε. αποφασίζει για τη δημόσια ανακοίνωση αυ¬ 
τών. 

13. Στον προϋπολογισμό του ΓΕΩΤ.Ε.Ε. και των 
περιφερειακών παραρτημάτων εγγράφετσι κάθε χρόνο 
ειδική πίστωση για την κάλυψη των δαπανών των η¬ 
μερήσιων αποζημιώσεων εκτός έδρας, των οδοιπορικών 
εξόδων, των αμοιβών των μελών των επιστημονικών 
επιτροπών και ομάδων εργασίας των παραγράφων 9 
και 10 του παρόντος άρθρου και των λοιπών εξόδων 
για την εκτέλεση του έργου τους. Η αμοιβή των μελών 
των ως άνω επιστημονικών επιτροπών και ομάδων 
εργασίας και οι λοιποί όροι προσφοράς των υπηρεσιών 
τους καθορίζονται, με απόφαση των Υπουργών Οικο¬ 
νομικών και Γεωργίας, που δημοσιεύεται στην Εφημερίδα 
της Κυβερνήσεως. 

14 Το Επιμελητήριο μπορεί να συνιστά με νομικά 
πρόσωπα ιδιωτικού δικαίου, μη κερδοσκοπικού χαρα¬ 
κτήρα που δεν υπάγονται στον ευρύτερο δημόσιο τομέα, 
αστικές, μη κερδοσκοπικές εταιρείες υπό τον όρο ότι 
οι σκοποί των εταιρειών αυτών θα ανάγονται στους 
οριζόμενους από τις διατάξεις του άρθρου 2 του πα¬ 
ρόντος νόμου σκοπούς του ΓΕΩΤ.Ε.Ε., όπως αυτοί 
μπορεί να υπηρετηθούν, ιδίως με την ανάπτυξη της 
πληροφορικής, την εκπαίδευση, την επιμόρφωση των 
μελών του Επιμελητηρίου ή και τρίτων και την εφαρμογή 
σχετικών προγραμμάτων που χρηματοδοτούνται από 
εθνικούς πόρους, από την Ευρωπαϊκή Ένωση ή από 


τους νόμιμους εκπροσώπους των συμβαλλόμενων γιο 
τη σύστασή τους νομικών προσώπων, με τον πρόσθετο 
όρο ότι γιο τη λήψη οποιοσδήποτε απόφασης κατά 
πλειοψηφία απαιτείται στην πλειοψηφία αυτή να περι¬ 
λαμβάνεται και η ψήφος του εκπροσώπου του Επιμε¬ 
λητηρίου. Η ευθύνη του Επιμελητηρίου από τη συμμετοχή 
του στις παραπάνω εταιρείες περιορίζεται στο ποσό 
των κατά το άρθρο 741 του Αστικού Κώδικα εισφορών 
του στις εταιρείες αυτές." 

2. Στο άρθρο 14 του ν. 1474/1984 προστίθεται νέα 
παράγραφος 3. το κείμενο της οποίας έχει ως εξής. 

'3. Με κοινή απόφαση των Υπουργών Οικονομικών 
και Γεωργίας καθορίζεται ο τρόπος με τον οποίο οι 
Διοικούσες Επιτροπές των περιφερειακών παραρτημά¬ 
των του ΓΕΩΤ.Ε.Ε. μπορεί να αποφασίζουν και να 
εκτελούν μόνες τους τις δαπάνες των περιφερειακών 
παραρτημάτων τους μέσα στα πλαίσια του εγκεκριμένου 
προϋπολογισμού του ΓΕΩΤ.Ε.Ε.· 

3. Το άρθρο 18 του ν. 1474/1984 αντικαθίσταται ως 

εξής: 

"Αρθρο 18 

Αποζημιώσεις οργάνων 

1. Στον Πρόεδρο, τους Αντιπροέδρους και τα μέλη 
του Διοικητικού Συμβουλίου του ΓΕΩΤ.Ε.Ε. καταβάλλο¬ 
νται κατά μήνα έξοδα παράστασης, το ποσό των οποίων 
καθορίζεται με απόφαση των Υπουργών Οικονομικών 
και Γεωργίας, ύστερα από πρόταση της Γενικής Συνέ¬ 
λευσης των Αντιπροσώπων των Κλάδων του ΓΕΩΤ.Ε.Ε 

2. Στους προέδρους των Διοικουσών Επιτροπών των 
περιφερειακών παραρτημάτων του ΓΕΩΤ.Ε.Ε. καταβάλ¬ 
λεται κατά μήνα για έξοδα παράστασης το μισό (1/2) 
των εξόδων παράστασης του Προέδρου του Διοικητικού 
Συμβουλίου του ΓΕΩΤ.Ε.Ε. της προηγούμενης παρα¬ 
γράφου. Στους αντιπροέδρους των Διοικουσών Επιτρο¬ 
πών των περιφερειακών παραρτημάτων του ΓΕΩΤ.Ε.Ε. 
καταβάλλεται κατά μήνα για έξοδα παράστασης το μισό 
(1/2) των εξόδων παράστασης των προέδρων των 
Διοικουσών Επιτροπών των περιφερειακών παραρτη¬ 
μάτων της παρούσας παραγράφου. Στα λοιπά μέλη των 
Διοικουσών Επιτροπών των περιφερειακών παραρτη¬ 
μάτων του ΓΕΩΤ.Ε.Ε. καταβάλλεται κατά μήνα για έξοδα 
παράστασης το ένα τέταρτο (1/4) των εξόδων παρά¬ 
στασης των προέδρων των Διοικουσών Επιτροπών των 
περιφερειακών παραρτημάτων του ΓΕΩΤ.Ε.Ε.. 

3. Στα μέλη του Διοικητικού Συμβουλίου, των Δκχ- 
κουσών Επιτροπών των περιφερειακών παραρτημάτων 
και των πειθαρχικών συμβουλίων καταβάλλεται αποζη¬ 
μίωση κατά συνεδρίαση, που ορίζεται σύμφωνα με τις 
διατάξεις του άρθρου 18 του ν. 1505/1984 (ΦΕΚ 194 
Α'), όπως τροποποιήθηκε με την παρ. 1 του άρθρου 8 
του ν. 1810/1988 (ΦΕΚ 223 Α ) και ισχύει κάθε φορά. 

4. Στα μέλη και μη μέλη του ΓΕΩΤ.Ε.Ε. που μετακι¬ 
νούνται από τον τόπο κατοικίας ή διαμονής τους για 
τη συμμετοχή τους στις συνεδριάσεις των συλλογικών 
οργάνων του ΓΕΩΤ.Ε.Ε. ή για τη συμμετοχή τους στις 
επιστημονικές επιτροπές και ομάδες εργασίας των πα¬ 
ραγράφων 9 και 10 του άρθρου 8 του παρόντος νόμου 
ή για την εκτέλεση εντολής ή εργασίας που δόθηκε ή 
ανατέθηκε σ αυτά από το Διοικητικό Συμβούλιο του 
ΓΕΩΤ.Ε.Ε. ή από τις Διοικούσες Επιτροπές των περί- 

φερειακών παραρτημάτων, ανεξάρτητα από τυχόν άλλη 
αμοιβή τους, καταβάλλονται τα οδοιπορικά έξοδα που 
πραγματοποιήθηκαν για τη μετακίνησή τους με οποιο- 
δήποτε μεταφορικό μέσο και ημερήσια εκτός έδρας 
αποζημίωση για τις ημέρες απουσίας από τον τόπο της 
κατοικίας ή διαμονής τους. Το ποσό της ημερήσιας 
εκτός έδρας αποζημίωσης και των οδοιπορικών εξόδων, 
που καταβάλλεται στα πρόσωπα του προηγούμενου 
εδαφίου, καθορίζεται με βάση τις διατάξεις που κάθε 
φορά ισχύουν για τους μόνιμους δημόσιους υπάλληλους." 

Άρθρο 3 

Τροποποίηση του ν. 2127/1993 

1. Η παρ. 2 του άρθρου 94 του ν. 2127/1993 (ΦΕΚ 
4Β Α') αντικαθίσταται ως εξής: 

'2. Σκοπός του ΕΛ.Ο.Γ., ο οποίος λειτουργεί χάριν 
του δημοσίου συμφέροντος, είναι: 

α. Η διαχείριση του συστήματος των ποσοστώσεων 
του γάλακτος. 

β. Η εφαρμογή της εθνικής και κοινοτικής νομοθεσίας 
για την ποιότητα του αγελαδινού, πρόβειου και γίδινου 
γάλακτος και των γαλακτοκομικών προϊόντων, την έ¬ 
ρευνα και διαφήμιση, καθώς και τις λοιπές δραστηριό¬ 
τητες στον τομέα του γάλακτος των παραπάνω περι¬ 
πτώσεων και των γαλακτοκομικών προϊόντων. 

γ. Η χρηματοδότηση λειτουργίας και η λειτουργία 
Εργαστηρίων Ελέγχου Ποιότητας Γάλακτος και Γαλα- 
κτοκομιχών Προϊόντων, η χρηματοδότηση των εθνικών 
εργαστηρίων αναφοράς για την ανάλυση και τις δοκι¬ 
μασίες του γάλακτος και των γαλακτοκομικών προϊό¬ 
ντων, καθώς και η χρηματοδότηση της Εθνικής Επι¬ 
τροπής Γάλακτος για τη συνδρομή της στη Διεθνή 
Ομοσπονδία Γάλακτος (ΙΝΤΕΡΝΑΤΙΟΝΑΕ ΟΑΙΠΥ ΡΕ- 
ΘΕΗΑΤΙΟΝ), την οργάνωση συνεδρίων, την πραγματο¬ 
ποίηση μελετών και ερευνητικών εργασιών, καθώς και 
τη διοικητική εξυπηρέτηση του έργου της Επιτροπής. 

δ. Η άσκηση συμβουλευτικού ρόλου προς το Υπουρ¬ 
γείο Γ εωργίας για θέματα που αφορούν τον τομέα του 
αγελαδινού, πρόβειου και γίδινου γάλακτος και των 
γαλακτοκομικών προϊόντων και η συμμετοχή του σε 
διεθνείς οργανισμούς και επιτροπές για θέματα αρμο- 
διότητάς του. 

ε. Η άσκηση παρεμβατικού ρόλου στην αγορά του 
γάλακτος και των γαλακτοκομικών προϊόντων." 

2. Η παρ. 7 του άρθρου 94 του ν. 2127/1993 αντι¬ 
καθίσταται ως εξής: 

"7. Υπέρ του ΕΛ.Ο.Γ. εισπράττεται και περιέρχεται 
σ' αυτόν ως ανταποδοτικό τέλος ειδική είσφορά ένα 
τοις εκατό (1%) επί της ανά κιλά τιμής του εισκομιζό- 
μενου στις βιομηχανίες - βιοτεχνίες αγελαδινού, πρό¬ 
βειου και γίδινου γάλακτος, την οποία καταβάλλουν 
κατά ποσοστό πενήντα τοις εκατό (50%) οι βιομηχανίες-. 
βιοτεχνίες γάλακτος και κατά ποσοστό πενήντα τοις 
εκατό (50%) οι παραγωγοί του εισκομιζόμενου γάλακτος. 

Με απόφαση του Υπουργού Γεωργίας καθορίζεται η 
διαδικασία και ο τρόπος καταβολής, είπραξης και από¬ 
δοσης στον ΕΛ.Ο.Γ. της ανωτέρω εισφοράς, καθώς και 
κάθε άλλη αναγκαία λεπτομέρεια." 

3. Στο άρθρο 94 του ν. 2127/1993 προστίθενται 
παράγραφοι 8 έως 12. το κείμενο των οποίων έχει ως 
εξής: 

"8. Συνιστώνται στους νομούς Έβρου, Δράμας, Πέλ¬ 
λας, Λέσβου, Ρέθυμνου, Ιωαννίνων, Λάρισας, Κοζάνης 
και Αχαίας Εργαστήρια Ελέγχου Ποιότητας Γάλακτος 


και Γαλακτοκομικών Προϊόντων, τα οποία αποτελούν 
γενικές περιφερειακές υπηρεσίες του Υπουργείου 
Γεωργίας και εξαρτώνται από τη Γενική Διεύθυνση 
Ζωικής Παραγωγής. 

Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών, Γεωργίας και Υγείας, Πρόνοιας και Κοινωνικών 
Ασφαλίσεων, καθορίζονται η έδρα και η περιοχή δικαιο¬ 
δοσίας κάθε Εργαστηρίου, η οργάνωση, στελέχωση, 
λειτουργία και οι αρμοδιότητες των Εργαστηρίων, οι 
διενεργούμενοι από αυτά έλεγχοι της ποιότητας του 
γάλακτος και των γαλακτοκομικών προϊόντων, ο τρόπος 
κατοχύρωσης των αποτελεσμάτων των ελέγχων αυτών 
και οι λεπτομέρειες για την οικονομική εξυπηρέτηση 
των Εργαστηρίων. 

9. Με απόφαση του Υπουργού Γεωργίας, που δημο¬ 
σιεύεται στην Εφημερίδα της Κυβερνήσεως, μπορεί να 
παραχωρούνται κατά χρήση στον ΕΛ.Ο Γ. τα Εργαστήρια 
της προηγούμενης παραγράφου, τα οποία αποτελούν 
ιδιοκτησία του Υπουργείου Γεωργίας. 

Με όμοια απόφαση μπορεί να παραχωρούνται κατά 
χρήση στον ΕΛ.Ο.Γ. και όσα εργαστήρια Ελέγχου Ποιό¬ 
τητας Γάλακτος και Γαλακτοκομικών Προϊόντων συ- 
σταθούν στο μέλλον από το Υπουργείο Γεωργίας. Με 
απόφαση του Υπουργού Γεωργίας, που εκδίδεται μετά 
από πρόταση του Διοικητικού Συμβουλίου του ΕΛ.Ο Γ. 
και εισήγηση της αρμόδιας Γενικής Δ/νσης Ζωικής 
Παραγωγής, ο ΕΛ.Ο.Γ. μπορεί να παραχωρεί περαιτέρω 
τη χρήση των Εργαστηρίων της προηγούμενης παρα¬ 
γράφου στην κεντρική κλαδική συνεταιριστική ένωση 
κτηνοτροφικών προϊόντων Ή ΚΤΗΝΟΤΡΟΦΙΚΗ" ή άλλη 
επαγγελματική ή διεπαγγελματική οργάνωση. 

10. Ορίζονται ως εθνικά εργαστήρια αναφοράς για 
την ανάλυση και πς δοκιμασίες του γάλακτος και των 
γαλακτοκομικών προϊόντων, σύμφωνα με πς διατάξεις 
της παρ. 1 του άρθρου ·27 της οδηγίας 92/46/ΕΟΚ του 
Συμβουλίου της 16ης Ιουνίου 1992 "για τη θέσπιση των 
υγειονομικών κανόνων, για την παραγωγή και την ε¬ 
μπορία νωπού γάλακτος, θερμικά επεξεργασμένου γά¬ 
λακτος και προϊόντων με βάση το γάλα" (ΕΕ 1. 268), 
τα: 

α) Εργαστήριο Γαλακτοκομίας του Γεωργικού Πανε¬ 
πιστημίου Αθηνών. 

β) Εργαστήριο Τεχνολογίας Γάλακτος του Τμήματος 
Γεωπονίας της Γεωτεχνικής Σχολής του Αριστοτελείου 
Πανεπιστημίου Θεσσαλονίκης. 

γ) Ινσπτούτο Γάλακτος Ιωαννίνων. 

Με προεδρικό διάταγμα, που εκδίδεται με πρόταση 
των Υπουργών Γεωργίας και Εθνικής Παιδείας και Θρη¬ 
σκευμάτων. καθορίζονται η χρηματοδότηση, λειτουργία 
και οργάνωση των εθνικών εργαστηρίων αναφοράς, 
κατά το μέρος που αφορά την εφαρμογή του προγράμ¬ 
ματος ελέγχου της ποιότητας του γάλακτος και των 
γαλακτοκομικών προϊόντων, καθώς και η συνεργασία 
των εργαστηρίων αυτών με όλους τους φορείς τους 
εμπλεκόμενους στο πρόγραμμα ελέγχου ποιότητας του 
γάλακτος. 

11. Με προεδρικό διάταγμα, που εκδίδεται με πρόταση 
των Υπουργών Γ εωργίας και Δικαιοσύνης, ττροβλέπονται 
οι διοικητικές κυρώσεις για πς παραβάσεις του παρόντος 
άρθρου και των βάσει αυτού εκδιδόμενων εκτελεστικών 
διαταγμάτων και υπουργικών αποφάσεων και καθορίζεται 
περαιτέρω ο τρόπος και η διαδικασία επιβολής τους. 

12. Χρηματικά ποσά που προέρχονται από κάθε φύσης 
τέλη, εισφορές ή πρόστιμα που επιβάλλονται στους 

υπεύθυνους στον τομέα του γάλακτος, με βάση την 
εθνική ή την κοινοτική" νομοθεσία, κατατίθενται υπέρ 
του ΕΛ.Ο.Γ. και εισπράττονται, αποδίδονται ή παρα- 
κρατούνται από αυτόν, όπως προβλέπεται από τις 
κείμενες διατάξεις. Σε περίπτωση μη οικειοθελούς κα¬ 
ταβολής, τα ανωτέρω χρηματικά ποσά βεβαιώνονται με 
μέριμνα του ΕΛ.Ο.Γ. και εισπράττονται έντοκα, σύμφωνα 
με τις διατάξεις του Κώδικα περί Εισπράξεως Δημοσίων 
Εσόδων. 

Λεπτομέρειες εφαρμογής της παρούσας παραγράφου, 
εφόσον κρίνεται απαραίτητο, ρυθμίζονται με αποφάσεις 
του Υπουργού Γεωργίας και του Υπουργού Οικονομι¬ 
κών." 

Άρθρο 4 

Σύσταση Οργανισμού Επίβλεψης Γεωργικών 
Προϊόντων 

1. Συνιστάται νομικό πρόσωπο ιδιωτικού δικαίου υ¬ 
παγόμενο στο δημόσιο τομέα, με την επωνυμία "Ορ¬ 
γανισμός Επίβλεψης Γεωργικών Προϊόντων (Ο.Ε. ΓΕ.Π.), 
με έδρα την Αθήνα, το οποίο έχει διοικητική και οικο¬ 
νομική αυτοτέλεια και τελεί υπό τον έλεγχο κοι την 
εποπτεία του Υπουργού Γεωργίας. 

Με προεδρικό διάταγμα, που εκδίδεται με πρόταση 
των Υπουργών Προεδρίας, Οικονομικών και Γεωργίας, 
μεταφέρεται η έδρα του Ο.Ε.ΓΕ.Π. σε πόλη εκτός νομού 
Αττικής. 

2. Σκοπός του Ο.Ε.ΓΕ.Π., ο οποίος λειτουργεί χάριν 
του δημόσιου συμφέροντος, είναι: 

α) Ο έλεγχος, η επίβλεψη, η προστασία, η πιστοποίηση 
και η τήρηση μητρώου αγροτών και των παραγόμενων 
αγροτικών προϊόντων Προστατευόμενων Ονομασιών 
Προέλευσης, (Π.Ο.Π.), Προστατευόμενων Γεωγραφικών 
Ενδείξεων (Π.Γ Ε.). Βιολογικών Προϊόντων και των Γε- 
νετικώς Τροποποιημένων Οργανισμών (Γ.Τ.Ο.). 

β) Ο έλεγχος, η έγκριση, η επίβλεψη και η τήρηση 
μητρώου των Εγκεκριμένων Οργανισμών Πιστοποίησης 
και Ελέγχου Π.Ο.Π., Π.Γ.Ε., Βιολογικών Προϊόντων και 
Γ.Τ.Ο.. 

γ) Η επιβολή κυρώσεων στους παραγωγούς και τους 
Εγκεκριμένους Οργανισμούς Πιστοποίησης και Ελέγχου 
σε περίπτωση που διαπιστωθούν παρατυπίες στους 
διενεργούμενους από τους Οργανισμούς αυτούς ελέγ¬ 
χους. 

δ) Η ανάθεση ελέγχων και πιστοποιήσεων σε επι¬ 
τροπές εμπειρογνωμόνων, πραγματογνωμόνων, επιστη¬ 
μονικές επιτροπές, καθώς και σε ειδικούς ελεγκτές 
(φυσικά ή νομικά πρόσωπα) και η παραπομπή δειγμάτων 
προς έλεγχο οε ειδικά εργαστήρια. 

ε) Η υποβολή προτάσεων και γνωμοδοτήσεων προς 
το Υπουργείο Γεωργίας για θέματα αρμοδιότητάς του. 

στ) Η εκτέλεση οποιοσδήποτε εργασίας, συναφούς 
προς τις ανωτέρω, που ανατίθεται στον Οργανισμό με 
απόφαση του Υπουργού Γεωργίας. 

3. Οργανα διοίκησης του Ο.Ε.ΓΕ.Π. είνσι το Διοικητικό 
Συμβούλιο και ο Γ ενικός Διευθυντής. 

Το Διοικητικό Συμβούλιο του Ο.Ε.ΓΕ.Π. είναι εννεα- 
μελές ή ενδεκαμελές και διορίζεται με απόφαση του 
Υπουργού Γεωργίας, που δημοσιεύεται στην Εφημερίδα 
της Κυβερνήσεως. Η θητεία του Διοικητικού Συμβουλίου 
είναι τριετής και μπορεί να ανανεώνεται. Το Διοικητικό 
Συμβούλιο αποφασίζει για κάθε θέμα σχετικό με τη 
διοίκηση, διαχείριση και λειτουργία του Ο.Ε.ΓΕ.Π.. Μέλη 
του Διοικητικού Συμβουλίου διορίζονται κατά προτίμηση. 


άτομα, με αυξημένα τυπικά και ουσιαστικά προσόντα, 
καθώς και εκπρόσωποι οργανώσεων, που έχουν σχέση 
με την παραγωγή προστατευόμενων προϊόντων, όπως 
αυτά προσδιορίζονται στην παρ. 2 αυτού του άρθρου. 

Ο Γενικός Διευθυντής διορίζεται με απόφαση του 
Υπουργού Γεωργίας με σύμβαση εργασίας αορίστου 
χρόνου και καταλαμβάνει την αντίστοιχη οργανική θέση. 

4. Με προεδρικό διάταγμα, που εκδίδεται με πρόταση 
των Υπουργών Προεδρίας της Κυβέρνησης, Οικονομι¬ 
κών και Γεωργίας, καθορίζονται η σύνθεση και οι αρ¬ 
μοδιότητες των οργάνων διοίκησης του Ο.Ε.ΓΕ.Π., το 
σύνολο των οργανικών θέσεων, καθώς και η βασική 
διάρθρωση των υπηρεσιών αυτού. Με το ίδιο προεδρικό 
διάταγμα θα καθορισθούν τα ειδικά, τυπικά και ουσιαστικά 
προσόντα, του Γ ενικού Διευθυντή. 

5. Με κανονισμό οργανωτικής διάρθρωσης και λει¬ 
τουργίας, που καταρτίζεται από το Δ.Σ. του Ο.Ε.ΓΕ.Π., 
εγκρίνεται με απόφαση των Υπουργών Προεδρίας της 
Κυβέρνησης και Γ εωργίας και δημοσιεύεται στην Εφη¬ 
μερίδα της Κυβερνήσεως, καθορίζονται η οργάνωση, 
διάρθρωση, στελέχωση και λειτουργία των υπηρεσιών 
του Ο.Ε.ΓΕ.Π.. Επίσης, με τον κανονισμό αυτόν οι 
οργανικές θέσεις τακτικών και έκτακτων υπαλλήλων 
του Ο.Ε.ΓΕ.Π. κατανέμονται σε κλάδους ή ειδικότητες 
και διαρθρώνονται σε βαθμούς και καθορίζονται τα 
τυπικά και ουσιαστικά προσόντα για διορισμό ή πρόσληψη 
στις θέσεις αυτές. 

6. Με κανονισμό κατάστασης προσωπικού, που κα¬ 
ταρτίζεται από το Δ.Σ. του Ο.Ε.ΓΕ.Π., εγκρίνεται με 
απόφαση των Υπουργών Προεδρίας της Κι£έρνησης, 
Οικονομικών και Γ εωργίας και δημοσιεύεται στην Εφη¬ 
μερίδα της Κυβερνήσεως, ρυθμίζονται θέματα που α¬ 
φορούν στα καθήκοντα και στις ευθύνες του προσω¬ 
πικού, στο χρόνο εργασίας του, στη μισθοδοσία αυτού, 
στις κάθε είδους άδειες, στη μετάθεση, απόσπαση και 
μετακίνησή του, στην προαγωγή και αρχαιότητά του, 
στην πειθαρχική δικαιοδοσία και διαδικασία, στα πει¬ 
θαρχικά αδικήματα και στις ποινές, στη λύση της υ¬ 
παλληλικής σχέσης, καθώς και σε κάθε άλλο θέμα 
σχετικό με την υπηρεσιακή κατάσταση του προσωπικού 
του Ο.Ε.ΓΕ.Π.. 

7. Με κανονισμό προμηθειών και οικονομικής διαχεί¬ 
ρισης, που καταρτίζεται από το Δ.Σ. του Ο.Ε.ΓΕ.Π., 
εγκρίνεται με κοινή απόφαση των Υπουργών Οικονο¬ 
μικών και Γεωργίας και δημοσιεύεται στην Εφημερίδα 
της Κυβερνήσεως, καθορίζονται ο τρόπος προμηθειών 
και οικονομικής διαχείρισης του Ο.Ε.ΓΕ.Π., το λογιστικό 
του σύστημα, οι δαπάνες και ο έλεγχός τους. 

8. Πόροι του Ο.Ε.ΓΕ.Π. είναι: 

α) Επιχορήγηση από τον Κρατικό Προϋπολογισμό. 

β) Επιχορηγήσεις που προέρχονται από την Ευρω¬ 
παϊκή Ένωση. 

γ) Τα τέλη ή παράβολα που καταβάλλονται για την 
ένταξη, αναγνώριση και προστασία των γεωργικών 
προϊόντων, καθώς και για τη διατήρηση της προστασίας. 

δ) Τα τέλη επί των γεωργικών προϊόντων που ανα¬ 
γνωρίζονται και προστατεύονται από τον Οργανισμό. 

ε) Τα πρόστιμα και οι χρηματικές. ποινές που επι¬ 
βάλλονται στους παραβάτες της κείμενης νομοθεσίας 
της σχετικής με τα Βιολογικά Προϊόντα, τις Προστα- 
τευόμενες Ονομασίες Προέλευσης και τις Προστατευό- 
μενες Γεωγραφικές Ενδείξεις. 

στ) Τα τέλη και οι αποζημιώσεις για τη διενέργεια 
των ελέγχων. 

ζ) Οι πρόσοδοι κεφαλαίων, δωρέες, κληροδοτήματα 

και κάθε είδους εισφορές φυσικών ή νομικών προσώπων. 

Με απόφαση του Υπουργού Γεωργίας που εκδίδεται 
με πρόταση του Δ.Σ. του Ο.Ε.ΓΕ.Π. και δημοσιεύεται 
στην Εφημερίδα της Κυβερνήσεως, καθορίζεται το ύψος 
και ο τρόπος καταβολής των τελών, παραβόλων και 
λοιπών εσόδων του Οργανισμού, καθώς και κάθε ανα¬ 
γκαία λεπτομέρεια για την εφαρμογή της παρούσας 
παραγράφου. Με όμοια απόφαση τα τέλη και παράβολα 
της παρούσας παραγράφου μπορεί να αναπροσαρμό¬ 
ζονται. 

9. Για την πραγματοποίηση των προβλεπόμενων στην 
περίπτωση δ' της παρ. 2 του παρόντος σκοπών, ο 
Οργανισμός μπορεί να συνάπτει συμβάσεις έργου, συμ¬ 
βάσεις παροχής υπηρεσιών και να προσλαμβάνει το 
αναγκαίο προσωπικό με σύμβαση εργασίας ορισμένου 
χρόνου, σύμφωνα με τις ισχύουσες κάθε φορά διατάξεις 
για την πρόσληψη του προσωπικού από τους Οργανι¬ 
σμούς του δημόσιου τομέα. 

10. Με αποφάσεις του Υπουργού Γεωργίας ρυθμίζεται 
κάθε αναγκαίο θέμα και λεπτομέρεια για την εφαρμογή 
του παρόντος άρθρου. 

Άρθρο 5 

Λειτουργία Κτηνιατρικών Εργαστηρίων 

1. Τα Κτηνιατρικά Εργαστήρια του Υπουργείου Γεωρ¬ 
γίας μπορεί να διενεργούν εξετάσεις δειγμάτων προϊό¬ 
ντων ζωικής προέλευσης ή διαγνωστικές δοκιμές υλικών 
ζώντων ή νεκρών ζώων που προσκομίζονται σπά φυσικά 
ή νομικά πρόσωπα, με δαπάνη των τελευταίων, υπό 
την προϋπόθεση ότι: 

α) δεν παρακωλύονται οι επίσημοι κτηνιατρικοί έλεγχοι 
που διεξάγονται ήδη από αυτά, 

β) τα αποτελέσματα των εξετάσεων προορίζονται για 
ιδία χρήση των ενδιαφερομένων. 

Το ύψος του παραβόλου, η διαδικασία είσπραξης και 
κάθε αναγκαία λεπτομέρεια καθορίζονται με απόφαση 
των Υπουργών Οικονομικών και Γεωργίας, που δημο¬ 
σιεύεται στην Εφημερίδα της Κυβερνήσεως. 

Δείγματα προϊόντων ζωικής προελεύσεως. που προ¬ 
σκομίζονται από υπηρεσίες του Υπουργείου Υγείας, 
Πρόνοιας και Κοινωνικών Ασφαλίσεων στα εργαστήρια 
της παρούσας παραγράφου και στα εργάστήρια Ελέγχου 
Ποιότητας Γάλακτος και Γαλακτοκομικών Προϊόντων 
της παρ. 8 του άρθρου 94 του ν 2127/1993, που 
προστίθεται με την παράγραφο 3 του άρθρου 2 του 
παρόντος νόμου, θα εξετάζονται από τα εργαστήρια 
αυτά χωρίς την καταβολή οποιοσδήποτε δαπάνης εκ 
μέρους των υπηρεσιών αυτών. 

2. Με προεδρικό διάταγμα, που εκδίδεται με πρόταση 
των Υπουργών Οικονομικών και Γεωργίας, καθορίζονται 
οι όροι και οι προϋποθέσεις γιο τη λειτουργία ιδιωτικών 
κτηνιατρικών εργαστηρίων ή άλλων εγκαταστάσεων στις 
οποίες διενεργούνται κτηνιατρικές εξετάσεις αυτοε¬ 
λέγχων, καθώς και η διαδικασία για την αναγνώρισή 
τους και τη χορήγηση της σχετικής άδειας 

Με όμοια προεδρικά διατάγματα καθορίζονται το ύψος 
του παραβόλου που απαιτείται για τη χορήγηση της 
άδειας, η διαδικασία είσπραξης και κάθε αναγκαία λε¬ 
πτομέρεια. 

3. Με προεδρικό διάταγμα, που εκδίδεται με πρόταση 
των Υπουργών Οικονομικών και Γ εωργίας προβλέπονται, 
είτε αφορούν συμμόρφωση προς οδηγίες της Ευρω¬ 
παϊκής Ενωσης είτε όχι, τέλη για τη διενέργεια κτη¬ 


νιατρικών επιθεωρήσεων και ελέγχων. Η διαδικασία 
είσπραξης των τελών και κάθε αναγκαία λεπτομέρεια 
καθορίζονται με απόφαση του Υπουργού Γεωργίας. 

Άρθρο 6 

Συγκρότηση Διοικητικού Συμβουλίου 
Κ.Τ.ΓX. και Δασών 

Το Διοικητικό Συμβούλιο του Κεντρικού Ταμείου Γ εωρ¬ 
γίας, Κτηνοτροφίας και Δασών (Κ.Τ.Γ.Κ. και Δασών) 
συγκροτείται με απόφαση των Υπουργών Προεδρίας 
της Κυβέρνησης και Γεωργίας, που δημοσιεύεται στην 
Εφημερίδα της Κυβερνήσεως. 

Άρθρο 7 

Παραγραφή οικονομικών απαιτήσεων 

Οικονομικές απαιτήσεις μεταξύ του Οργανισμού Γεωρ- 
γικών Ασφαλίσεων (Ο.Γ.Α.) και του Οργανισμού Ελλη¬ 
νικών Γεωργικών Ασφαλίσεων { ΕΛ.Γ.Α.) οι οποίες 
προέρχονται από παροχές, έσοδα, εισφορές, δαπάνες 
διοίκησης ή από οποιαδήποτε άλλη αιτία και υφίστανται 
αντίστοιχα μέχρι την 31η Δεκεμβρίου 1994, παραγρά¬ 
φονται. 

Άρθρο 8 

Τροποποίηση του ν.δ/τος 420/1970 

1. Η παρ 1 του άρθρου 4 του ν.δ/τος 420/1970 
(ΦΕΚ 27 Α') αντικαθίσταται ως εξής: 

"1. Απαγορεύεται η αλιεία με δυναμίπδα ή άλλες 
εκρηκτικές ύλες ή με τοξικές, ναρκωτικές ή διαβρωπκές 
ουσίες ή με συσκευές που παράγουν ηλεκτρικές εκκε¬ 
νώσεις, καθώς επίσης και η αλιεία με οποιαδήποτε 
φυτική, χημική ή άλλη ουσία, που μπορεί να ναρκώνει, 
παραλύει, φονεύει ή καθιστά ανίκανα για κάθε αντίδραση 
τα υδρόβια ζώα (φλόμος, γαλατσίδα, σπλώνος, καρνα- 
ρέζα, αγριόσπλωνος, μελισσάνδρα, γαλαζόπετρα κ.λπ.).' 

2. Το πρώτο εδάφιο της παρ. 1 του άρθρου 11 του 
ν.δ/τος 420/1970, όπως αντικαταστάθηκε με το άρθρο 
9 Του ν. 2040/1992 (ΦΕΚ 70 Α'), αντικαθίσταται ως 
εξής: 

"1. Οι παραβάτες των διατάξεων των διαταγμάτων 
και αποφάσεων που εκδίδονται, σύμφωνα με τις παρα¬ 
γράφους 1, 2, 4, 5 και 6 του άρθρου 10, καθώς και 
των διατάξεων των ιαχυόντων κοινοτικών κανονισμών 
του τομέα της αλιείας, τιμωρούνται με τις εξής διοι¬ 
κητικές ποινές:' 

3. Το άρθρο 67 του ν.δ/τος 420/1970, όπως τρο¬ 
ποποιήθηκε με την παρ. 7 του άρθρου 3 του ν. 1740/ 
1987 (ΦΕΚ 221 Α'). αντικαθίσταται ως εξής: 

"Αρθρο 67 

Απόδοση από τα έσοδα του Ιχθυοτροφείου 

Λογαρούς 

1. Παραχωρούνται κάθε έτος και κατανέμονται ισο- 
μερώς σπς κοινότητες Κορωνησίας, Καλογερικού και 
Ανέζας του Νομού Αρτας τα δύο πέμπτα (2/5) από τα 
έσοδα που πραγματοποιεί το Δημόσιο από την αλιευτική 
εκμετάλλευση του Εθνικού Ιχθυοτροφείου Λογαρούς για 
την εκτέλεση κοινωφελών έργων. 

2. Οι κατά την προηγούμενη παράγραφο αποδόσεις 
ενεργούνται στο τέλος κάθε οικονομικού έτους, με 
χρηματικά εντάλματα πληρωμής που εκδίδονται σε βά¬ 
ρος του τακτικού προϋπολογισμού εξόδων της Νομαρ- 

χίας Αρτας, στον οποίο αναγράφονται οι αναγκαίες 
πιστώσεις σε ιδιαίτερο φορέα και κωδικό αριθμό. 

3. Από την έναρξη ισχύος του παρόντος άρθρου 
καταργούνται τα π.δ/τα 743/1975 (ΦΕΚ 242 Α') και 
496/1988 (ΦΕΚ 225 Α')." 

4. Οι οφειλές των συναλλασσόμενων σπς λειτουρ¬ 
γούσες Ιχθυόσκαλες, που δημιουργήθηκαν μέχρι 31 
Δεκεμβρίου 1993 και προέρχονται από το ειδικό τέλος 
του άρθρου 26 παρ. 2 του ν.δ/τος 420/1970 Αλιευτικός 
Κώδιξ' (ΦΕΚ 27 Α'), όπως αυτό καθορίστηκε με την 
297417/1837/8.4.1976 απόφαση των Υπουργών Οικο¬ 
νομικών και Γεωργίας "περί καθορισμού δικαιωμάτων 
Ιχθυοσκαλών δια τας παρεχομένας υπηρεσίας εις τους 
εν αυταίς συναλλασσομένους' (ΦΕΚ 578 Β') και τις 
83067/5760/19.3.1980 (ΦΕΚ 364 Β'). 45151/3519/18.11. 
1960 (ΦΕΚ 1275 Β') και 236138/4.2.1986 (ΦΕΚ 104 Β') 
όμοιες αποφάσεις, και από μισθώσεις γραφείων στους 
χώρους των Ιχθυοσκαλών, σύμφωνα με το άρθρο 11 
του β.δ/τος 939/1965 (ΦΕΚ 223 Α'), ρυθμίζονται ως 
εξής: 

α) καταβολή εφάπαξ του είκοσι τοις εκατό (20%) του 
συνολικού οφειλόμενου ποσού από κάθε οφειλέτη πριν 
προστεθούν οι τόκοι, 

β) εξόφληση του υπόλοιπου οφειλόμενου ποσού σε 
δώδεκα (12) συνεχόμενες μηνιαίες έντοκες και ισόποσες 
δόσεις, οι οποίες θα καταβάλλονται την τελευταία 
εργάσιμη ημέρα κάθε μήνα. 

Άρθρο 9 

Τροποποίηση του ν-δ/τος 3881/1958 

Διευθύνσεων και αυτοτελών Τμημάτων των ανωτέρω 
Οργανισμών. 

Άρθρο 11 

Συνιστάται στο Υπουργείο Γεωργίας ειδικός λογα¬ 
ριασμός για την καλύτερη απορρόφηση των εισροών 
του αγροπκού τομέα, την έγκαιρη υλοποίηση των διαρ¬ 
θρωτικών προγραμμάτων προσανατολισμού και την ε¬ 
φαρμογή του ολοκληρωμένου προγράμματος διαχείρισης 
και ελέγχου του καθεστώτος των οικονομικών ενισχύ¬ 
σεων. Πόρος του λογαριασμού αυτού είναι ποσοστό 
δύο τοις εκατό (2%) επί του συνόλου των εγκεκριμένων 
πιστώσεων, εθνικών και κοινοτικών, των διαρθρωτικών 
προγραμμάτων προσανατολισμού και επί των εγκεκρι¬ 
μένων πιστώσεων του Προγράμματος Δημοσίων Επεν¬ 
δύσεων που διαχειρίζεται το Υπουργείο Γεωργίας. 

Ο παραπάνω πόρος κατατίθεται σε ειδικό λογαριασμό 
που τηρείται στην Αγροτική Τράπεζα της Ελλάδος με 
τίτλο Ειδικός Λογαριασμός Διαρθρωτικών Προγραμμά¬ 
των Υπουργείου Γεωργίας". 

Το προϊόν του ειδικού αυτού λογαριασμού κατανέμεται 
με αποφάσεις των Υπουργών Οικονομικών και Γεωργίας 
στους μόνιμους και με σχέση εργασίας ιδιωτικού δικαίου 
αορίστου χρόνου υπαλλήλους του Υπουργείου Γ εωργίας 
και των νομικών προσώπων δημοσίου δικαίου που ε¬ 
ποπτεύονται από αυτό. 

Κάθε θέμα σχετικά με τη διαχείριση, διάθεση και 
λειτουργία του λογαριασμού αυτού ρυθμίζεται με από¬ 
φαση του Υπουργού Γεωργίας. 

Η ισχύς του παρόντος άρθρου αρχίζει από 1.1.1996. 


Μετά την παρ. 3 του άρθρου 6 του ν.δ/τος 3881/1958 
(ΦΕΚ 181 Α’) προστίθεται νέα παράγραφος 3α, το 
κείμενο της οποίας έχει ως εξής: 

'3α. Οι αρμοδιότητες διοίκησης, λειτουργίας και συ¬ 
ντήρησης των Εγγειοβελτιωτικών Έργων Α' και Β' τάξης, 
που κατασκευάζονται από το Υπουργείο Γ εωργίας, μπο¬ 
ρεί να μεταβιβάζονται, με απόφαση των Υπουργών 
Προεδρίας της Κυβέρνησης, Εσωτερικών και Γεωργίας, 
μετά από γνώμη του Κεντρικού Γνωμοδοπκού Συμβου¬ 
λίου Εγγειοβελτιωτικών Έργων, σε οργανισμούς τοπικής 
αυτοδιοίκησης ( δήμους, κοινότητες, συμβούλια περιο¬ 
χής)· , 

Με την ίδια απόφαση καθορίζονται οι λεπτομέρειες 
εφαρμογής". 

Άρθρο 10 

Ανσπλήρωση Προέδρων Οργανισμού Βάμβακος 
και Εθνικού Οργανισμού Καπνού 

1. Στα Διοικητικά Συμβούλια του Οργανισμού Βάμβακος 
και του Εθνικού Οργανισμού Καπνού (Ε.Ο.Κ.) συνιστάται 
θέση Αντιπροέδρου. Αντιπρόεδρος ορίζεται με απόφαση 
του Υπουργού Γ εωργίας ένα από τα τακτικά μέλη των 
Διοικητικών Συμβουλίων των ανωτέρω Οργανισμών. Ο 
Αντιπρόεδρος του Διοικητικού Συμβουλίου αναπληρώνει 
τον Πρόεδρο σε όλα του τα καθήκοντα, όταν ελλείπει, 
απουσιάζει ή κωλύεται. 

2. Με απόφαση του Προέδρου του Οργανισμού Βάμ¬ 
βακος και του Προέδρου του Εθνικού Οργανισμού Κα¬ 
πνού (Ε.Ο.Κ.), ύστερα από έγκριση των Διοικητικών 
Συμβουλίων των Οργανισμών αυτών, μπορεί να ανατί¬ 
θεται μέρος των προβλεπόμενων αρμοδιοτήτων τους 
στους Γενικούς Διευθυντές ή στους Προϊσταμένους 


Άρθρο 12 

Η ισχύς του παρόντος νόμου αυτού αρχίζει από τη δημο¬ 
σίευσή του στην Εφημερίδα της Κυβερνήσεως, εκτός αν 
ορίζεται διαφορετικά στις επί μέρους διατάξεις του. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως νόμου 
του Κράτους. 

Αθήνα, 24 Αυγούστου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 


I. ΠΟΤΤΑΚΗΣ 


Γ. ΠΑΠΑΝΤΟΝΙΟΥ 


ΕΣΩΤΕΡΙΚΟΝ 

Κ. ΣΚΑΝΔΑΛΙΔΗΣ 

ΓΕΩΡΓΙΑΣ 

Γ. ΜΩΡΑΪΤΗΣ 

ΔΙΚΑΙΟΣΥΝΗΣ 

Α. ΠΕΠΟΝΗΣ 


ΟΙΚΟΝΟΜΙΚΩΝ 

Α ΠΑΠΑΔΟΠΟΥΛΟΣ 

ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Α ΚΡΕΜΑΓΓΙΝΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 28 Αυγούστου 1995 

0 ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΙ 

Α. ΠΕΠΟΝΗΣ 


5450 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Τσχ. Κώδικας 
ΤΕΙΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ ΟΗ 
5234312 


Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00 έως 13.00 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωυού 51 τηλ.: 52.45.188 

* Για φωτοαντίγραφα παλαιών τευχών στην οδό Σολωμου 51 τηλ.. 1 ^ 547 

» Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ.: 52.25.7 13 - 52.49.54/- 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.; 52.48.320 

Τιμές κατά τεύχοο τπρ ΕΦΗΜΕΡΙΔΑΣ ΤΗΣ ΚΥΒΕΡΝΗ ΣΕΩΣ. 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η ημή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε ουνδρομητής γ,α όποιο τεύχος θέλετε, θα σας αποστέλλετα. με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α - 


ΟΙ » » » “ . _ , .. 

ε ) » » » Αναπτυξιακών Πράξεων 

στ) » » » Ν.Π.Δ.Δ. 

7) » » » ΠΑΡΑΡΤΗΜΑ 

η) » » » Δελτ. Εμη.βι Βιομ. Ιδ. 

0) » » » Αν. Ειδικού Δικαστηρίου 

ι) » » » Α.Ε. & Ε.Π.Ε. 

ια) Για όλα τα Τεύχη εκτός ΤΑΕ-ΕΠΕ 


20.000 

40.000 

10.000 

40.000 

25.000 

10.000 

5.000 

10.000 

3.000 

210.000 

110.000 


I Κωδικ ός ορ*θ. κατάθεσης στο Δημόοο Ταμείο 35^2 

* 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 1.000 

» 2.000 

» 500 

» 2.000 

» 1.250 

» 500 

» 250 

» 500 

» 150 

» 10.500 

» 5.500 


ρορϊες:τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




